Az 1990–91.es bajnoki idényben az osztrák Austria Salzburgot erősítette, ahol 32 mérkőzésen 23 alkalommal volt eredményes. 1991 és 1995 között az Ascoliban szerepelt. 1995-ben aláírt a Udinesehez. 1998-ban került a Milanba és mindjárt az első szezonja végén megnyerte a Serie A-t. 2001-ben egy évig a Monaco csapatához került, majd visszatért Olaszországba a Chievo együtteséhez. A 2002–03-as bajnokság végén visszavonult. Az utolsó mérkőzésén mesterhármast szerzett egy Juventus elleni 4–3-ra elveszített mérkőzésen. Pályafutása során kilenc különböző csapatban játszott. A Serie A-ban összesen 103 gólt szerzett és ezzel az egyik leggólerősebb –nem olasz származású– támadó lett a bajnokság történetében.